open-index/open-wikipedia-markdown huggingface dataset:
Alus-Pölläkkä

**Alus-Pölläkkä** on saareton järvi Kuopiossa Pohjois-Savossa. Sen pinta-ala on noin 54 hehtaaria. Etäisyys Kuopion keskustasta on 27 kilometriä itään.

## Maantiede
Alus-Pölläkkä on etelä–pohjoissuuntaisesti pitkä. Sen pohjoinen osa on huomattavasti eteläistä leveämpi. Järven eteläisimmän osan nimi on Hiekanlahti. Runsas viidesosa Alus-Pölläkästä on vähintään kymmenen metriä syvä. Syvin piste, lähes 18 metriä, sijaitsee järven koillisosassa.

Alus-Pölläkkää reunustaa peltomaa ja koillisessa Pölläkkämäki, jonka huippu on noin 160 metriä merenpinnan yläpuolella, eli noin 80 metriä järven pintaa korkeammalla. Kaakossa sijaitsee Kassavuori. Alus-Pölläkän pohjoispuolitse kulkee maantie 566.

Alus-Pölläkkkään virtaa vettä etelästä Pasko-Pölläkästä (87,9 metriä merenpinnan yläpuolella). Alus-Pölläkän lasku-uoma on noin 400 metriä pitkä Välijoki. Se johtaa luoteeseen Niitty-Pölläkkään (81,8 mpy).

Alus-Pölläkän vesitilavuus on 3&nbsp;489&nbsp;000 kuutiometriä.

Alus-Pölläkkä (04.611.1.088) kuuluu Juurusveden lähialueeseen (04.611), joka on kolmannen jakovaiheen vesistö Vuoksen vesistössä (04). Toinen jakovaihe on Juurusveden alue (04.61) ja ensimmäinen jakovaihe on Nilsiän reitin valuma-alue (04.6). Alus-Pölläkkä on seitsemänneksi laajin valuma-alueensa 126:sta vähintään hehtaarin laajuisesta järvestä.

## Lähteet
Valon Kone

**Valon Kone Oy** (**VK**) on suomalainen maailmanlaajuisesti toimiva konepajayritys, joka on 1970-luvulta ollut maailman suurimpia pyöreän puutavaran kuorima- ja käsittelykoneiden valmistajia. 1950-luvulta asti Lohjalla toiminut yritys sai Tasavallan presidentin vientipalkinnon vuonna 1973. Nykyisin Valon Kone on osa yhdysvaltalaista Kadant-konsernia.

## Historiaa
Lohjalainen Bruno Valo oli taitava kyläseppä ja keksijä, joka kehitti muun muassa lumessa kulkevia ajoneuvoja ja autojen ”häkäpönttöjä” eli puukaasuttimia. Hän kiinnitti huomiota myös sahatukkien hitaaseen kuorimiseen käsityökaluilla metsätyömailla ja kehitti 1940-luvun lopulla lastuavaan kutteriin perustuvan koneen hoitamaan kuorintaa nopeammin. Varsinainen yritystoiminta alkoi kolmen miehen voimin 1950-luvun puolivälissä, ja kutterityyppisen kuorimakoneen rinnalle tuotiin 1960-luvun alussa vieläkin tehokkaampia roottoritoimisia malleja. Tuotevalikoima laajeni ulottumaan traktorilla liikuteltavista kuorimakoneista tehokkaisiin kiinteisiin laitoksiin sahalaitoksia varten. Mukaan tulivat myös muut pyöreän puutavaran käsittelykoneet nykyaikaisten sahalaitosten, vaneritehtaiden, lastulevytuotannon, sellutehtaiden ja puuhiomoiden tuotannon alkupään tarpeisiin niin, että 1970-luvun puolivälissä kuorimakoneiden osuus liikevaihdosta oli enää noin 40 prosenttia. Vientitoiminta alkoi ensin Etelä-Afrikkaan ja Neuvostoliittoon, ja 1970-luvulla vientiä oli jo noin 50 maahan.

## Lähteet

## Aiheesta muualla
*Valon Kone 75 years, video 2 min 16 s. Valon Kone / YouTube.
Luc Frieden

**Luc Frieden** (s. 16. syyskuuta 1963 Esch-sur-Alzette, Luxemburg) on luxemburgilainen poliitikko ja asianajaja, joka on toiminut Luxemburgin 25. pääministerinä marraskuusta 2023 alkaen. Hän on Kristillissosiaalinen kansanpuolueen (CSV) jäsen ja toiminut puolueen puheenjohtajana 16. maaliskuuta 2024 lähtien.

## Kansanedustajana ja ministeritehtävissä
Frieden toimi kansanedustajana vuosina 1994-1998. Hän on toiminut useissa ministeritehtävissä Luxemburgin hallituksessa vuosina 1998–2013. Frieden toimi Luxemburgin valtiovarain- ja budjettiministerinä euron käyttöönoton aikana, ja hänellä oli merkittävä rooli siirtymisessä Luxemburgin frangista euroon. Hän vetäytyi aktiivisesta politiikasta noin yhdeksäksi vuodeksi ennen paluutaan politiikan pariin vuonna 2023.

## Kaupallisella sektorilla
Frieden toimi Deutsche Bankin konsernin varapuheenjohtajana Lontoossa ja johti Deutsche Bank Luxembourgin valvontakuntaa vuoteen 2016 saakka.Vuosina 2016–2023 Luc Frieden toimi Luxemburgin kansainvälisen pankin "Banque Internationale à Luxembourg (BIL)" hallituksen puheenjohtajana sekä Luxemburgin pörssin hallituksen jäsenenä. Ammatillisten tehtäviensä lisäksi hän on myös johtanut Luxemburgin kauppakamaria sekä Euroopan kauppakamariyhdistystä, Eurochambresiä.

## Paluu politiikkaan
1. helmikuuta 2023 CSV-puolueen kansalliskokous nimesi Luc Friedenin puolueen pääehdokkaaksi lokakuussa 2023 pidettäviin vaaleihin. Puolueen voitettua 21 paikkaa 60:stä, Luxemburgin suurherttua  nimitti Friedenin hallitusneuvottelijaksi, antaen hänelle tehtävän muodostaa uusi hallitus. Tämä merkitsi hänen paluutaan politiikkaan.

Luc Frieden nimitettiin pääministeriksi Luxemburgin suurherttuan toimesta 17. marraskuuta 2023. Hän johtaa tällä hetkellä koalitiohallitusta, johon kuuluvat hänen puolueensa kristillisdemokraatit ja liberaalit.

  
    
  
  
    
  


## Koulutus
Frieden suoritti yritysjuridiikkan maisterin tutkinnon Université Panthéon-Sorbonnessa Ranskassa vuonna 1986. Seuraavana vuonna hän jatkoi jatko-opintojaan Cambridgen yliopistossa Isossa-Britanniassa, jossa hän sai vertailevan oikeuden maisterin tutkinnon (LLM). Vuonna 1988 hän suoritti oikeustieteen maisterin tutkinnon (LLM) Harvardin yliopistossa Yhdysvalloissa.

## Muita tietoja
Vuosina 1989–1998 ja 2016–2023 Luc Frieden oli Luxemburgin asianajajakunnan jäsen.

Vuonna 2016 hän toimi vierailevana yritysjuridiikkan professorina St. Gallenin yliopistossa Sveitsissä.

## Yksityiselämä
Vuonna 1992 Frieden meni naimisiin Alankomaista kotoisin olevan asianajajan Marjolijne Droogleever Fortuynin kanssa, jonka hän tapasi opiskellessaan Cambridgessä. Heillä on kaksi lasta.

## Lähteet

## Aiheesta muualla
André Vandeweyer

**André Vandeweyer** (21. kesäkuuta 1909 Tienen – 22. lokakuuta 1992) oli belgialainen jalkapallomaalivahti ja jalkapallovalmentaja. Vandeweyer voitti Union Saint-Gilloisen kanssa kolmesti Belgian pääsarjamestaruuden. Hän liittyi marraskuussa 1933 Belgian A-maajoukkueeseen sekä kuului joukkueen kokoonpanoon MM-kilpailuissa 1934 ja 1938.

## Lähteet
Louis Mountbattenin kunnianosoitukset

Intian viimeinen varakuningas **[[Louis Mountbatten]]** (1900–1979) otti elämänsä aikana vastaan useita kunnianosoituksia.

## Aatelistittelit
Mountbattenilla oli saksalaisia sukujuuria ja sitä kautta myös saksalainen aatelistitteli syntyessään. Hänen isänsä Battenbergin prinssi Louis kuitenkin luopui kaikista saksalaisista titteleistään vuonna 1917 brittien keskuudessa yleisen saksalaisvastaisuuden johdosta. Lisäksi perheen nimi muutettiin muotoon *Mountbatten*.

Varakreivin tittelin Mountbatten sai vuonna 1946 ja jaarlin tittelin jo vuotta myöhemmin.

## Ritarikunnat

### Brittiläiset

*  Kuninkaallinen viktorialaisritarikunnan suurristi (1937)
*  Pyhän Johanneksen ritarikunnan oikeusritari (1940)
*  Kunnianarvoisan palveluksen mitali (1940)
*  Sukkanauharitarikunnan ritari (1946)
*  Intian tähden ritarikunnan suurkomentaja (1947, suurmestari)
*  Intian keisarikunnan ritarikunnan suurkomentaja (1947, suurmestari)
*  Bathin ritarikunnan suurristi (1955)
*  Ansioritarikunnan ritari (1965)

### Ulkomaalaiset

*  Izzuddinin ritarikunta ketjulla (Malediivit, 1972)
*  Isabella Katolilaisen ritarikunnan suurristi (Espanja, 1922)
*  Niilin ritarikunnan upseeri (Egypti, 1922)
*  Nousevan auringon ritarikunnan 4. luokka (Japani)
*  Ludvigin ritarikunnan suurristi (Hessen)
*  Kruunun ritarikunnan suurristi (Romania, 1924)
*  Romanian tähden ritarikunnan suurristi (Romania, 1937)
*  Legion of Meritin ylipäällikkö (USA, 1943)
*  Pilven ja lipun ritarikunnan erikoissuurristi (Taiwan, 1945)
*  Nepalin tähden ritarikunnan 1. luokka (Nepal)
*  Valkoisen norsun ritarikunnan suurristi (Thaimaa)
*  Kunnialegioonan suurristi (Ranska)
*  Avizin sotilaallinen ritarikunnan suurristi (Portugali, 1951)
*  Yrjö I:n ritarikunnan suurristi (Kreikka, 1946)
*  Alankomaiden leijonan ritarikunnan suurristi (Alankomaat, 1948)
*  Totuuden ritarikunnan suurkomentaja (Burma, 1956)
*  Salomon sinetin ritarikunnan suurristi (Etiopia, 1956)
*  Dannebrogin ritarikunnan suurristi (Tanska, 1962)

## Akateemiset kunnianosoitukset

Lähde:

## Muita
Lontoo ja Edinburgh ovat myöntäneet Mountbattenille kaupungin avaimen.

## Lähteet
Hammasmato

**Hammasmato** on kansanlääkintään liittyvä vanhentunut uskomus, jonka mukaan hammassärky aiheutuu hammasta kalvavasta madosta. Hammasmadon kuvailtiin olevan joko hyvin ohut, kooltaan pieni ja mustanokkainen tai rukiin jyvää muistuttava. Hammasmadon myös kuvailtiin olevan hyvin kova, ja päästävän rasahtavan äänen vasaralla lyötäessä.

Hammassäryn uskottiin loppuvan, jos hammasmadon sai poistettua hampaasta. Joidenkin ihmisten myös väitettiin onnistuneen hammasmadon poistamisessa tai nähneen madon omin silmin. Hammasmadon karkottamiseen käytettiin voimallisia ja teräviä esineitä. Tietäjät siirsivät taudin esineisiin, jotka upotettiin pysyvästi maahan, veteen tai suohon estämään sen palaaminen.

Myös muinaisessa Babylonissa hammassäryn uskottiin johtuvan hammasmadosta. Suomalaisten uskomusten mukaan hammassärky oli Pohjolan emännän Louhen aiheuttama sairaus, ja sen saattoi saada esimerkiksi lakaistessa lattiaa, kun luutaan tarttunut rikka muuttui madoksi. Ainakin osa uskomuksista kertoi hammasmadon olevan peräisin pirulta. Pirun uskottiin asettavan yöllä madon hampaaseen. Tämä voitiin estää pistämällä suuhun illalla piipunporot.

Rooman valtakunnan aikana lääkäri Scribonius Largus (n. 43 jaa.) kuvasi hoitomenetelmän, jossa hyönteismyrkkynä tunnettu hullukaali poltettiin ja sen savu hengitettiin suuhun – tämän väitettiin saavan madon poistumaan. Keskiajalla ja renessanssin aikana hammasmatojen uskottiin olevan erivärisiä ja kuolevan joutuessaan kosketuksiin ilman kanssa. Ajatus hammasmadosta säilyi Euroopassa 1700-luvulle asti. Vuonna 1728 ranskalainen hammaslääkäri Pierre Fauchard kumosi tämän myytin ja esitti, että hampaiden reikiintymisen syyt olivat biologisia ja ympäristöön liittyviä. Valistuksen ajan tieteellinen ajattelu alkoi syrjäyttää vanhat uskomukset.

## Lähteet
Hannu Sinivuori

**Hannu Tapani Sinivuori** (26. joulukuuta 1932 Riihimäki – 22. elokuuta 2006) oli suomalainen everstiluutnantti.

Sinivuori kirjoitti ylioppilaaksi Munkkiniemen yhteiskoulusta vuonna 1952. Seuraavana vuonna hän palveli varusmiehenä Uudenmaan Rakuunarykmentissä ja suoritti reserviupseerikurssin numero 77. Vuosina 1953-1955 hän opiskeli Kadettikoulussa kurssilla numero 39. Kadettikoulusta valmistuttuaan hän palveli nuorempana upseerina Panssariprikaatin patteristossa josta siirtyi Jääkäripatteriston adjutantiksi vuosiksi 1956-1959. Vuosina 1959-1965 hän toimi  Reserviupseerikoulussa opetusupseerina.
Tämän jälkeen hän toimi vuoden 1965 Satakunnan Tykistörykmentissä patterinpäällikkönä ja toimistopäällikkönä. Tämän jälkeen hän toimi Kyproksella YK-joukkojen suomalaisen pataljoonan (YKSP/UNFICYP) komppanian päällikkönä sekä operatiivisen toimiston päällikkönä vuoteen 1968. Vuosina 1968 ja 1969 Sinivuori toimi adjutanttina YK:n sotilastarkkailijakurssilla (UNSOMOC) ja vuodesta 1969 vuoteen 1980 Niinisalossa YK-koulutuskeskuksen päällikkönä. Vuoden 1980 päätteeksi hän siirtyi reserviin.

## Ylennykset
* vänrikki 1953
* luutnantti 1956
* yliluutnantti 1959
* kapteeni 1962
* majuri 1970
* everstiluutnantti 1977

## Lähteet
Paavo Kääriäinen

**Paavo Kääriäinen** (s. 1990) on suomalainen näyttelijä. Hän on työskennellyt muun muassa Helsingin kaupunginteatterissa. Lisäksi hän on ollut perustamassa Tarinateatteri Voxia sekä tehnyt dubbaukseen ja äänikirjoihin liittyviä töitä.

## Ura
Kääriäinen näytteli syyskaudella 2015 Suomen Kansallisteatterin *[[Nummisuutarit|Nummisuutareissa]]*. Syksyllä 2017 hän näytteli Lahden kaupunginteatterissa Väinö Linnan romaaniin perustuvassa eeppisessä näytelmässä *Täällä Pohjantähden alla* muun muassa Akusti Koskelaa ja Valenti Leppästä. Myöhemmin Kääriäinen siirtyi Helsingin kaupunginteatteriin, jossa hänen roolejaan ovat olleet esimerkiksi Ralph (*Päiväni murmelina*, 2020), Tore (*Niin kuin taivaassa*, 2021, musikaali) ja Patu (*Tatu ja Patu Helsingissä*, 2021).

## Lähteet
Mjällby

**Mjällby** on taajama Sölvesborgin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1&nbsp;379 asukasta vuoden 2023 lopussa.

## Tunnettuja henkilöitä
* Lars Hörmander (1931–2012), matemaatikko

## Lähteet

## Aiheesta muualla
Nogersund

**Nogersund** on asuinalue Sölvesborgin kunnassa Blekingen läänissä samannimisessä historiallisessa maakunnassa Ruotsissa. Nogersund muodosti oman taajamansa vuoteen 2016, jolloin se kasvoi yhteen Hällevikin kanssa.

## Lähteet

## Aiheesta muualla
Globus (lehti)

**Globus** on kroatialainen viikkolehti, joka keskittyy politiikkaan. Se ilmestyy torstaisin ja kuuluu samaan Hanza Media -konserniin kuin *[[Jutarnji list]]*.
## Lähteet

## Aiheesta muualla
* Lehden verkkosivut
Emil Jónsson

**Emil Jónsson** (27. lokakuuta 1902 Hafnarfjörður – 30. marraskuuta 1986) oli islantilainen sosiaalidemokraattisen puolueen poliitikko. Hän toimi vuosina 1956–1958 Islannin parlamentin Alþingin puhemiehenä ja 1958–1959 Islannin pääministerinä, minkä lisäksi hän toimi Islannin ulkoministerinä, sosiaaliministerinä, kalatalousministerinä, kauppaministerinä ja liikenneministerinä.

Emil suoritti insinöörintutkinnon Kööpenhaminassa vuonna 1925, minkä jälkeen hän työskenteli insinöörinä Odensessa ja Hafnarfjörðurissä. Vuosina 1930–1937 hän toimi Hafnarfjörðurin kaupunginjohtajana. Vuosina 1937–1944 ja 1949–1957 hän toimi Islannin majakka- ja satamalaitoksen johtajana.

Vuoden 1934 parlamenttivaaleissa Emil valittiin Alþingiin Hafnarfjörðurin vaalipiiristä. Vuosina 1934–1937 hän toimi Alþingin 2. varapuhemiehenä, vuonna 1942 alahuoneen puhemiehenä, kerran vuonna 1942 ja myöhemmin vuosina 1942–1944 alahuoneen 1. varapuhemiehenä ja vuosina 1956–1958 Alþingin puhemiehenä. Hän toimi liikenneministerinä vuosina 1944–1949, kauppaministerinä vuosina 1947–1949, vt. ulkoministerinä elokuusta lokakuuhun 1956, kalatalousministerinä vuosina 1958–1965, pääministerinä vuosina 1958–1959, sosiaaliministerinä vuosina 1959–1965 ja ulkoministerinä vuosina 1956–1971.

## Lähteet
Globus (täsmennyssivu)

**Globus** voi tarkoittaa seuraavia:

* Globus, Kotkassa sijaitseva jugend-rakennus
* *[[Globus (lehti)|Globus]]*, kroatialainen viikkolehti
* Globus, saksalainen kauppaketju
* Palan tunne kurkussa eli globus
Kristillisen mietiskelyn aspekteista

**Kirje katolisen kirkon piispoille joistakin kristillisen mietiskelyn aspekteista** () on katolisen kirkon Uskonopin kongregaation julkaisema asiakirja vuodelta 1989. 

Asiakirja julkaistiin Joseph Ratzingerin johdolla, joka oli Uskonopin kongregaation johtaja. Se vastaa opillisten ja pastoraalisten kriteerien tarpeeseen koskien ei-kristillisten uskontojen meditaatiomenetelmiä suhteessa kristillisen mietiskelyn perinteeseen. 

Asiakirjan sisällys on seuraava:
* I. Johdanto (1-3)
* II. Kristillinen rukous ilmoituksen valossa (4-7)
* III. Erheelliset tavat rukoilla (8-12)
* IV. Kristillinen tie yhdistymiseen (unioon) Jumalan kanssa (13-15)
* V. Menetelmäkysymyksiä (16-25)
* VI. Psykologis-ruumiilliset menetelmät (26-28)
* VII. "Minä olen tie" (29-31)

## Lähteet

## Katso myös
*Jesus Christ the Bearer of the Water of Life: A Christian Reflection on the "New Age"
## Aiheesta muualla
*Letter to the Bishops of the Catholic Church on some aspects of Christian meditation 
*Aspects of Christian Meditation ilmainen äänikirja
Nova via

**Nova via** (lat., ”Uusi tie"; ) oli antiikin aikainen katu Rooman kaupungissa Italiassa. Se kulki Palatium-kukkulan koilliskulmasta Velabrumiin.

## Historia

Nova vian nimi ”Uusi tie" erotti sen Sacra viasta. Nämä kaksi olivat Rooman ainoat kadut, joita kutsuttiin ennen keisarikautta nimellä *via* (mon. *viae*). Katu oli hyvin vanha. Sen nimi esiintyy antiikin lähteissä yleensä muodossa *Nova via* eikä *Via nova*. Tämä käy ilmi myös siitä, kuinka Festus huomauttaa väärästä, mutta ilmeisen yleisestä nimen ääntämisestä.

## Reitti ja löydökset

Nova via alkoi Palatium-kukkulan koilliskulmasta, läheltä Juppiter Statorin temppeliä, missä se erkani Sacra viasta. Se kulki kukkulan pohjoisrinnettä sen luoteiskulmaan saakka, Vestan temppelin ja Vestan lehdon välistä. Kadun alkupäätä kutsuttiin nimellä *summa Nova via*, ja kukkulan luoteiskulmassa, Vestan temppelin yläpuolella, sitä kutsuttiin nimellä *infima Nova via*.

Keisarikauden Nova via on kaivettu esiin tämän linjan mukaisesti Palatiumin pohjoispuolelta. Sen päällyskiveys kulkee 23,40 metrin korkeudessa merenpinnasta laskettuna Vestaalien talon takana ja 32,30 metrin korkeudessa sen liittyessä Clivus Palatinukseen. Aiempaa päällyskiveystä on löydetty ainakin yhdestä kohdasta myöhemmän alta. On mahdollista, että alkuperäinen katu sijaitsi hieman pohjoisempana kuin myöhempi, ja että Vestaalien talon laajennukset sekä keisarillisten palatsien valtavat tukirakenteet, jotka nyt ylittävät kadun, muuttivat sen alkuperäistä linjaa jonkin verran.

Palatiumin luoteiskulmassa Nova vian suora linja katkeaa kokonaan suuren hallin kohdalla. Se kuului Bibliotheca Augustin ja Juturnan lähteen (*Lacus Juturnae*) välillä sijainneeseen rakennuskompleksiin. Katu kuitenkin yhdistyy yläpuolella olevaan Clivus Victoriaeen ja alapuolella olevaan Forumiin portaiden ja kaltevan katuosuuden kautta. Ovidius mainitsee, että katu oli hänen aikanaan yhteydessä Forumiin.

On selvää, että Augustuksen temppelin ja siihen liittyvien rakennusten rakentaminen muutti kadun olosuhteita niin perusteellisesti, että sen alkuperäinen kulku tästä eteenpäin on vain arvelun varassa. Tiedetään kuitenkin, että katu päättyi Velabrumiin lähelle Porta Romanaa, jonka on yleensä arvioitu sijainneen nykyisen San Teodoro al Palatino -kirkon läheisyydessä, vaikka Nova vian ja Clivus Victoriaen välinen suhde jääkin tuossa kohdassa epävarmaksi. Ovidiuksen mainitsema yhteys Forumiin saattoi olla toteutettu kaltevalla reitillä, joka kääntyi pohjoiseen.

On ehdotettu, että alkuperäinen tie olisi seurannut Palatiumin *[[pomerium]]in* linjaa kukkulan pohjois- ja länsipuolella, mutta tämä on hyvin epävarmaa.

## Lähteet
Via fornicata

**Via fornicata** (lat., ”Kaarellinen tie”) oli antiikin aikainen katu Rooman kaupungissa Italiassa. Se kulki Campus Martiuksella.

Via fornicatan nimi esiintyy vain kerran Liviuksella koskien vuotta 216 eaa. Se oli todennäköisesti johdettu kaarista (*fornix*), jotka kulkivat kadun vierellä tai ylittivät sen. Via fornicata oli harvoja Rooman kaupunkialueen katuja (erotuksena maanteistä), joiden nimessä esiintyy *via*. Kyseessä saattaa olla sama katu, joka esiintyy myöhemmin nimellä Via tecta.

## Lähteet
Via lata

**Via lata** (lat., ”Leveä katu”) oli antiikin aikainen katu Rooman kaupungissa Italiassa. Se on myöhäisantiikin aikainen ja keskiaikainen nimitys Aurelianuksen muurin sisäpuoliselle osuudelle Via Flaminiasta. Nimi esiintyy ensimmäisen kerran *[[Notitia urbis Romae]]ssa* kadusta nimensä saaneen, Augustuksen perustaman seitsemännen Rooman alueen Regio VII Via latan nimenä.

Kadun nimi esiintyy usein myös *[[Liber pontificalis|Liber pontificaliksessa]]*, ja se on säilynyt Santa Maria in Via Lata -kirkon nimessä. Kirkko mainitaan ensimmäisen kerran yhtenä niistä kirkoista, joille paavi Leo III antoi lahjoja vuonna 806. Nykyisin kadun paikalla kulkee Via del Corso.

Via latalla oli kolme triumfikaarta, Arcus novus eli Diocletianuksen riemukaari, Claudiuksen riemukaari ja Marcus Aureliuksen riemukaari.

## Lähteet
Via nova (Caracalla)

**Via nova** (lat., ”Uusi tie”) oli antiikin aikainen katu Rooman kaupungissa Italiassa. Se kulki Via Appian eteläpuolella rinnakkaisena sen kanssa, ja johti Circus maximuksen itäpäästä Caracallan kylpylälle.

Via novan rakennutti keisari Caracalla liittyen hänen rakennuttamaansa kylpylään. Se oli harvoja Rooman kaupunkialueen katuja (erotuksena maanteistä), joiden nimessä esiintyy *via*. Via nova esiintyy *[[Forma urbis Romae]]ssa* (3) noin 30 metrin levyisenä, kun Via Appia on tästä tuskin kolmasosaa. Katu mainitaan myös yhdessä kristillisessä piirtokirjoituksessa.

Caracallan Via novaa ei tule sekoittaa Rooman keskustassa kulkeneeseen vanhempaan Nova viaan.

## Lähteet
Via nova

**Via nova** (lat., ”Uusi tie”) voi viitata seuraaviin:

* Nova via eli Via nova, katu antiikin Roomassa Palatiumin pohjoispuolella
* Via nova, katu antiikin Roomassa lähellä Via Appiaa
* Via nova, roomalainen tie Hispaniassa
Oskari Remes

**Oskari Aleksanteri Remes** (s. 20. toukokuuta 2005 Pieksämäki) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan keskushyökkääjä, mutta Remes osaa pelata myös laidassa. Hän laukoo oikealta.

## Ura
Remes on Pieksämäen Pallo-Seppojen kasvatti. Hän siirtyi juniorina sittemmin Mikkelin Jukureihin. Remes siirtyi 15-vuotiaana kaudeksi 2020–2021 Kalevan Pallon U16-joukkueeseen, jonka varakapteenina hän toimi. Kaudeksi 2021–2022 Remes palasi Jukureihin ja siirtyi seuran U18-joukkueeseen, jonka kapteenistoon hän nousi kaudella 2022–2023. Remes oli joukkueen paras maalintekijä 23 osumallaan, joilla hän jakoi U18 SM-sarjan maalipörssin kymmenennen sijan KooKoon Rasmus Svartströmin kanssa.

Kaudella 2024–2025 Remes nousi Jukurien U20-joukkueen varakapteeniksi. Hän pelasi ensimmäisen ja kauden ainoaksi jääneen SM-liigaottelunsa runkosarjan kolmanneksi viimeisellä kierroksella 11. maaliskuuta 2025 vieraissa Kiekko-Espoota vastaan. Remes merkittiin Jukurien nelosketjun oikeaan laitaan Santeri Koskelan ja Jiro Frilanderin viereen. Hän sai ottelussa jääaikaa 8.16 minuuttia.

Remes aloitti kauden 2025–2026 Jukurien U20-joukkueessa. Hän teki SM-liigauransa avausmaalin 18. lokakuuta 2025 Pelicansia vastaan. Remeksen osuma jäi Jukurien 3–2-voittoon päättyneen ottelun voittomaaliksi. Marraskuussa seura käytti hänen sopimuksessaan olleen option. Kaikkiaan Remes pelasi SM-liigassa tulokaskautensa aikana 43 runkosarjaottelua tehopistein 4+1=5.

## Muuta
Remes valmistui metsäkoneenkuljettajaksi Etelä-Savon ammattiopistosta syksyllä 2024. Hänen isoveljensä Roope pelasi hyökkääjänä A-junioriksi asti. Veljesten isä Ville Remes pelasi hyökkääjänä alemmissa sarjoissa ja hän on PiPSin miesten joukkueen kaikkien aikojen paras pistemies.

## Tilastot

## Lähteet
*
*
*

### Viitteet
O Fileléftheros

**O Fileléftheros** () on Kyproksen luetuin päivälehti. Se on perustettu vuonna 1955 ja on toimitukselliselta linjaltaan liberaali.
## Lähteet

## Aiheesta muualla
* Lehden verkkosivut
Jesus Christ the Bearer of the Water of Life: A Christian Reflection on the ”New Age”

**Jesus Christ the Bearer of the Water of Life: A Christian Reflection on the ”New Age”** (*Jeesus Kristus, elämän veden tuoja: Kristillistä pohdintaa uushenkisyydestä*) on ”alustava raportti” new agesta, jonka ovat julkaisseet katolisen kirkon paavillinen kulttuurineuvosto ja paavillinen uskontojenvälisen dialogin neuvosto vuonna 2003 johtajansa, kardinaali Paul Poupardin esittelemänä.

## Lähteet

## Kirjallisuutta
* Jesus Christ the Bearer of the Water of Life: A Christian Reflection on the "New Age". Pauline Books & Media 2003, 118 s. 

## Aiheesta muualla
* Jesus Christ the Bearer of the Water of Life: A Christian Reflection on the "New Age"
Sarah Jeong

**Sarah Jeong** (s. 1988 Etelä-Korea) on yhdysvaltalainen toimittaja ja juristi.

Jeong muutti vanhempineen Yhdysvaltoihin ollessaan 3-vuotias. Hän varttui Pohjois-Carolinassa ja Kaliforniassa. Hänelle myönnettiin Yhdysvaltain kansalaisuus vuonna 2017. Jeong sai kandidaatin arvon Kalifornian yliopistosta (Berkeley) ja valmistui oikeustieteen opinnoista Harvardin yliopistosta. Hän on työskennellyt muun muassa *[[The New York Times]]issa*, *[[The Atlantic]]issa*, *[[The Washington Post]]issa*, The Vergessä ja *[[Vice (lehti)|Vicen]]* Motherboard-sivustolla. Jeong oli journalismin Poynter Fellow Yalen yliopistossa vuonna 2016. Hänet valittiin Forbesin *30 Under 30* -listalle vuonna 2017.

Jeongin työskennellessä *The New York Timesissa* vuonna 2018 heräsi kohu hänen valkoisia halventaneista Twitter-julkaisuistaan vuodelta 2014. Lehti puolusti Jeongia vetoamalla hänen nuorena aasialaistaustaisena naisena kokemaan säännölliseen nettihäirintään, johon hän oli vastannut häiriköiden retoriikkaa kopioimalla. Jeong julkaisi kirjan *The Internet of Garbage*, jossa tarkastellaan nettihäirintää, sananvapautta ja nettialustojen moderoinnin haasteita.

## Lähteet
Kati Tuomola

**Kati Tuomola** on suomalainen eläinlääkäri. Tuomola voitti Vuoden eläinsuojeluteko -palkinnon vuonna 2024 hevosten suuvaurioiden tutkimisen perusteella. Tuomola on tutkinut kilpahevosten suuvaurioita ja lisännyt tietoisuutta hevosten hyvinvoinnin ongelmista.

Tuomola suoritti eläinlääketieteen lisensiaatin tutkinnon Helsingin yliopistossa vuonna 2005. Tohtoriksi hän valmistui 2022.

## Lähteet
Häpysyöpä

**Häpysyöpä** on harvinainen hävyn alueelta lähtevä syöpä. Uusia tapauksia todettiin Yhdysvalloissa 6&nbsp;900 vuonna 2024.

Häpysyövän riskitekijöitä ovat tupakointi, alkoholin käyttö, ikääntyminen, seksin aloittaminen nuorena, seksikumppanien suuri määrä, HPV-infektio ja HIV-infektio. Sen oireisiin kuuluu kuukautisiin liittymätön verenvuoto, kipu ja pistely hävyn alueella. Myös haavautuva patti voi kuulua oireisiin. Sairastuneiden mediaani-ikä Yhdysvalloissa on 69 vuotta.

Häpysyövän diagnosoinnissa käytettäviä tutkimuksia ovat papakoe, kudosnäyte, magneettikuvaus ja PET-kuvaus. Häpysyöpä jaetaan levinneisyyden mukaan I, II, III, IVA ja IVB-vaiheeseen.

Häpysyöpää hoidetaan leikkauksella, sädehoidolla, kemoterapialla ja immunoterapialla. Kemoterapiassa käytetään bleomysiinisulfaattia. Häpysyövän 5-vuotisennuste yhdysvalloissa on 69,6&nbsp;%. IVB-vaiheen häpysyöpään ei ole standardoitua hoitoa, mutta kemoterapiaa voidaan käyttää, jos potilaan kunto on riittävän hyvä.

## Lähteet
Novosti

**Novosti** () on kroatialainen viikkolehti, jota julkaisee Kroatian serbien kansallinen neuvosto. Se on perustettu vuonna 1999 ja on toimitukselliselta linjaltaan selkeästi vasemmistolainen. Lehdessä käytetään rinnakkain latinalaisia ja kyrillisiä aakkosia.
## Lähteet

## Aiheesta muualla
* Lehden verkkosivut
Via tecta

**Via tecta** (lat., ”Katettu tie”) oli antiikin aikainen katu Rooman kaupungissa Italiassa. Se kulki Campus Martiuksella, ja se vaikuttaa yhdistäneen Via Flaminian ja Forumin alueen Campus Martiuksen länsiosan Tarentumiin.

Via tecta mainitaan kolmesti ensimmäisen vuosisadan lähteissä. Se sai nimensä siitä, että sitä suojasi jonkinlainen pylväikkö. Joskus sen nimi esiintyy virheellisenä lukutapana *Via recta*. Via tecta oli harvoja Rooman kaupunkialueen katuja (erotuksena maanteistä), joiden nimessä esiintyy *via*.

Via tectaksi arvellun kadun kiveystä on löydetty muun muassa nykyisten Via di Santa Maria del Pianto, Via dei Giubbonari ja Via dei Cappellari -katujen alta. Katu on kulkenut samassa linjassa Porticus Maximaen kanssa.

## Lähteet
Windows Server 2025

**Windows Server 2025** on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 1. marraskuuta 2024. Käyttöjärjestelmä perustuu Windows 11 24H2 päivitykseen.

Windows Server 2025 mainstream -tuki jatkuu 9. lokakuuta 2029 asti. Kokonaan tuki loppuu 10. lokakuuta 2034. 

## Ominaisuudet
Windows Server 2025:ssä on seuraavat ominaisuudet:

* Server Flighting, mahdollisuus päivittää uuteen versioon Windows Updaten kautta.
* Käytön mukaan laskutettava tilaus.
* SMB QUICin kautta.
* Hotpatching.
* Windows Package Manager.

## Lähteet
Taru Lintunen

**Taru Sinikka Lintunen** (s. 2. kesäkuuta 1956 Vehkalahti) on suomalainen liikuntapsykologian emeritaprofessori.

Vehkalahdella syntynyt Lintunen tuli ylioppilaaksi Juvan lukiosta 1975 ja valmistui liikuntatieteen maisteriksi Jyväskylän yliopistosta 1981, jolloin hän sai myös liikunnanopettajan pätevyyden. Laillistettu psykologi hänestä tuli Jyväskylän yliopistossa 1994 ja liikuntatieteen tohtoriksi hän väitteli siellä 1996 tutkimuksella *Self-perceptions, fitness, and exercise in early adolescence : a four-year follow-up study*. 

Lintunen oli tutkija LIKES-tutkimuskeskuksessa Jyväskylässä 1981–1987 ja Jyväskylän yliopistossa liikuntapedagogiikan yliassistentti 1987–1995 ja liikuntapsykologian ma. professori 1996–2002, ollessaan nimitettynä liikuntapsykologian lehtoriksi 1999–2002, ja sitten liikuntapsykologian professori vuodesta 2002 eläköitymiseensä saakka. Hänellä on lisäksi ollut useita asiantuntija- ja luottamustehtäviä. Lintusen tutkimuskohteita ovat olleet muun muassa koululiikunta, tunne- ja vuorovaikutustaitojen opetus, minäkäsitys ja motivaatio sekä ryhmäilmiöt liikunnassa.

## Lähteet
Sandviken (täsmennyssivu)

**Sandviken** voi tarkoittaa seuraavia:

* Sandvikenin kunta, kunta Gävleborgin läänissä Ruotsissa
** Sandviken, Sandvikenin kunnan keskustaajama, ennen kaupunki
* Sandviken, taajama Södertäljen kunnassa Ruotsissa
* Västra Näs och Sandviken, taajama Sölvesborgin kunnassa Ruotsissa
* Hietalahti (), merenlahti ja sitä ympäröivä alue Helsingissä
* Hietalahti (), Vaasan kaupunginosa
** Villa Sandviken, *Hietalahden Villa*, puuhuvila Vaasan Hietalahdessa ja siinä toimiva ravintola.

## Katso myös

* Sandvik (täsmennyssivu)
Puunkorvat

**Puunkorvat** (*Auricularia*) on Auriculariales-lahkoon kuuluva suku. Siihen kuuluvia lajeja ovat juudaksenkorva (*A. auricula-judae*) (syn. puunkorva) ja *A. nigrans*). Puunkorvat ovat olleet Kiinassa tunnettuja kauan, ehkä tuhansia vuosia. Niiden rakenne on hyytelömäinen ja kumimainen. Ne sopivat ruokasieniksi. Niillä on tulehduksia estäviä vaikutuksia, koska ne lisäävät SOD-entsyymin määrää. Ne sisältävät fenoleja, karotenoideja, tanniineja, vitamiineja ja rasvahappoja.

## Lähteet

## Aiheesta muualla
* UniProt: Taxonomy - ''Auricularia'' 
* Global Biodiversity Information Facility (GBIF): ''Auricularia''
Alexander Wessberg

**Alexander Wessberg** (s. 16. maaliskuuta 1995 Helsinki) on suomalainen freestyle-jalkapalloilija ja nelinkertainen Suomen mestari lajissaan. Hän on kilpaillut kansainvälisesti ja sijoittunut parhaimmillaan Euroopan-mestaruuskilpailuissa kahdeksan parhaan joukkoon sekä MM-kilpailuissa 26. sijalle.

## Ura
Wessberg aloitti freestyle-jalkapallon vuonna 2009 ja on ollut yksi Suomen menestyneimpiä freestyle-pelaajia. Hän on voittanut Suomen mestaruuden vuosina 2016, 2017, 2018 ja 2019. Hän on edustanut Suomea kansainvälisissä kilpailuissa, kuten Red Bull Street Style -maailmanfinaaleissa.

Wessberg on esittänyt freestyle-jalkapallonäytöksiä Veikkausliigan otteluissa ja muissa urheilutapahtumissa. Hän on myös pitänyt freestyle-jalkapallon työpajoja sekä valmennuksia nuorille. 

## Saavutukset
* **Suomen mestari**: 2016, 2017, 2018, 2019
* **Kansainväliset kilpailut:**
  * EM-kilpailut: 8 parhaan joukossa
  * MM-kilpailut: Paras sijoitus 26. sija (2014)
  * Red Bull Street Style: Maailmanfinaalit 2016 ja 2019
  * IACT Intermediate Air Combos Tournament: Voittaja (2017)

## Media ja julkisuus
Wessberg on esiintynyt mediassa useasti, muun muassa Talent Suomi -ohjelmassa vuosina 2011 ja 2016. Hän on ollut mukana urheiluaiheisissa videosarjoissa ja saanut kansainvälistä näkyvyyttä Urban Pitch -julkaisussa, jossa häntä on kuvailtu Suomen freestyle-skenen keulahahmoksi.

## Lähteet

## Aiheesta muualla
* YLE:n artikkeli Wessbergistä
* SuomiFutis: Freestyle-jalkapallo Suomessa
* Urban Pitch -haastattelu
Tampereen teknilliset ylioppilastorwet

**Tampereen teknilliset ylioppilastorwet** (lyh. *TTY* tai *TTY-torwet*) on tamperelainen vaskisoitinyhtye, joka mukailee kokoonpanollaan perinteistä torviseitsikkoa. Yhtye perustettiin Tampereen yliopiston Hervannan kampuksella vuonna 2021. Yhtye koostuu opiskelijoista ja jo valmistuneista alumneista. TTY-torwien tarkoituksena on vaalia teekkarikulttuurin ohella suomalaista vaskiseitsikkoperinnettä. Yhtyeen hallinnollisten asioiden hoitoa varten perustettiin rekisteröity yhdistys Tampereen teknilliset ylioppilastorwet ry vuonna 2025.

## Esiintymiset
TTY-torwet on toiminut juhlatunnelman nostattajana erilaisten yhdistysten ja yhteisöjen tilaisuuksissa Pirkanmaalla, muun muassa:

* Tampereen ylioppilaskunnan järjestämässä Wappuvalassa 30.4.2022
* Ylöjärven kulttuuritalo Sauriolla 26.8.2023
* Puhallus-festivaalissa Tampereella 16.9.2023
* SäRes-Centerin metsäteatterin avauskonsertissa 20.7.2024
* Tampereen teekkarien Lakinlaskijaisissa 30.9.2023
Yhtye esiintyi pelimannina Kaustisen kansanmusiikkijuhlilla kesällä 2025.

## Julkaisut
Tampereen teknilliset ylioppilastorwet julkaisi keväällä 2024 omakustanteisen 3-vuotisjuhlajulkaisunsa CD-levyllä ja C-kasetilla. Juhlajulkaisun CD-versio on esillä Tampereen teekkarien ylläpitämässä Teekkarimuseossa.

## Lähteet

## Aiheesta muualla
* Aamulehden haastattelu: https://www.aamulehti.fi/opiskelu/art-2000011016191.html
* Yhtyeen verkkosivut: https://ttytorwet.wordpress.com/
* Taltiointi kulttuuritalo Sauriosta: https://www.facebook.com/watch/?v=1022984869052108
Vuoristo-Masttšohin piiri

**Vuoristo-Masttšohin piiri** () on hallintopiiri Suğdin maakunnassa Tadžikistanissa. Sen keskus on Mehronin taajama. Piirin pinta-ala on 3&nbsp;683 neliökilometriä. Vuoden 2020 väestönlaskennan mukaan siellä oli 23&nbsp;935 asukasta.

Vuoristo-Masttšohin piiri rajoittuu kaakossa Raštin, lounaassa Ainīn ja luoteessa Devaštitšin piireihin sekä koillisessa Kirgisiaan. Se käsittää Turkestan- ja Zarafšonvuorten välissä sijaitsevan Zarafšonin yläjuoksun eli Masttšohin laakson. Alueen hyötykaivannaisia ovat kulta, hopea, lyijy, kivihiili, antimoni, elohopea, kupari, kalkki, marmori ja muut rakennusaineet.

Seudun ilmasto on mantereinen ja melko kuiva. Tammikuun keskilämpötila on –7:stä –12:een ja heinäkuun 13–20 astetta. Vuotuinen sademäärä on 300–400 millimetriä.

Vuonna 1929 perustetun Masttšohin piirin asukkaat siirrettiin 1950- ja 1960-luvuilla raivaamaan maatalousmaata Dalvarzinin arolle. Osa asukkaista palasi 1970-luvulta lähtien takaisin vuoristoalueelle, ja vuonna 1996 perustettiin uusi Vuoristo-Masttšohin piiri. Siihen kuuluu kaksi maalaiskuntaa: Ivan-Todžik ja Langar. Kyliä on yhteensä 57. Kaupunkiväestöä ei ole lainkaan. Lähes kaikki asukkaat ovat tadžikkeja.

Piiristä on vaikeakulkuiset maantiet Ainīin ja Devaštitšin piirin Ğontšīin, joista jälkimmäinen on talvisin suljettu. Matkaa maakunnan pääkaupunkiin Xudžandiin on 280 ja maan pääkaupunkiin Dušanbehen 229 kilometriä.

Seudun pääelinkeino on maatalous, joka on erikoistunut perunan ja viljan viljelyyn, puutarhanhoitoon ja osittain karjanhoitoon. Piirissä toimii pieniä kulta- ja hiilikaivosyrityksiä sekä mehutehdas.

Historiallisiin kohteisiin kuuluu Hisorakin linnoitus Padaskissa. Piirissä pyritään kehittämään varsinkin luontomatkailua, mutta siihen liittyviä palveluja on toistaiseksi vähän.

## Lähteet
P-metyyliasetofenoni

**p-metyyliasetofenoni** (C9H10O) eli **4-metyyliasetofenoni** tai **p-asetyylitolueeni** on ketoneihin kuuluva aromaattinen orgaaninen yhdiste. Yhdistettä käytetään ainesosana hajusteissa ja muiden yhdisteiden valmistamiseen. 

## Ominaisuudet, valmistus ja käyttö
Huoneenlämpötilassa p-metyyliasetofenoni on väritöntä kiteistä ainetta, jolla on makea ja kukkaismainen tuoksu. Yhdiste liukenee hyvin esimerkiksi etanoliin, dietyylieetteriin ja kloroformiin.

p-metyyliasetofenonia valmistetaan tolueenin ja etikkahappoanhydridin välisellä Friedel–Crafts-asylointireaktiolla. Reaktiossa voi syntyä sivutuotteena p-metyyliasetofenonin isomeeria o-metyyliasetofenonia, mutta tätä voidaan vähentää käyttämällä katalyytteinä zeoliitteja.

p-metyyliasetofenonia käytetään tuomaan mimosan- tai tyrninkaltaista tuoksua erityisesti saippuoihin. Yhdisteestä myös valmistetaan useita lääkeaineita ja maatalouskemikaaleja.

## Lähteet
Davíð Oddssonin II hallitus

**Davíð Oddssonin II hallitus** oli Islannin hallitus, joka muodostettiin vuoden 1995 parlamenttivaalien jälkeen ja joka hallitsi seuraaviin, vuoden 1999 vaaleihin asti. Hallitus oli itsenäisyyspuolueen ja edistyspuolueen koalitiohallitus.

## Ministerit

## Lähteet
Kurah’oven lämpövoimalaitos

**Kurah’oven lämpövoimalaitos** () on hiilivoimala ja yksi Ukrainan vanhimmista lämpövoimaloista.

Kolme laitoksen työntekijää kuoli heinäkuussa 2023 katon romahdettua Venäjän hyökkäysten seurauksena. Venäjän Ukrainan sodan edettyä lähelle Kurah’ovea kesällä 2024, työntekijät joutuivat purkamaan tärkeimmät osat voimalasta ja siirtämään niitä länteen, jotta niillä voitaisiin korjata terrorihyökkäyksissä vaurioutuneita voimalaitoksia. Marraskuussa 2024 kaksi jäähdytystornia tuhoutui venäläisten tulituksessa.

## Lähteet
Félix Welkenhuysen

**Félix Welkenhuysen** (12. joulukuuta 1908 Saint-Gilles – 20. huhtikuuta 1980) oli belgialainen jalkapalloilija, pelipaikaltaan puolustaja. Welkenhuysen voitti Union Saint-Gilloisen kanssa kolmesti Belgian pääsarjamestaruuden. Hän liittyi huhtikuussa 1934 Belgian A-maajoukkueeseen ja pelasi joukkueessa neljä ottelua. Hän kuului joukkueen kokoonpanoon MM-kilpailuissa 1934 ja pelasi yhdessä ottelussa täydet minuutit.

## Lähteet
Masttšohin piiri

**Masttšohin piiri** () on hallintopiiri Suğdin maakunnassa Tadžikistanissa. Sen keskus on Būstonin taajama. Piirin pinta-ala on 1&nbsp;029 neliökilometriä. Vuoden 2020 väestönlaskennan mukaan siellä oli 128&nbsp;791 asukasta.

Masttšohin piiri rajoittuu kaakossa Bobodžon Ğafurovin ja etelässä Spitamenin piireihin sekä muissa ilmansuunnissa Uzbekistaniin. Se sijaitsee Dalvarzinin tasangon itäosassa sekä Qurama- ja Qaromazorvuorten länsirinteillä ja Muğulvuorten länsi- ja luoteisrinteillä. Hyötykaivannaisiin kuuluvat moni- ja värimetallit, perliitti ja korukivet.

Seudulla vallitsee mannerilmasto. Tammikuun keskilämpötila on –1 ja heinäkuun 28 astetta. Vuotuinen sademäärä on 220–300 millimetriä.

Nykyisen Vuoristo-Masttšohin käsittänyt piiri on perustettu vuonna 1929. Sen väestö siirrettiin vuosina 1957–1958 Dalvarzinin arolle, jonka Uzbekistanin neuvostotasavalta oli luovuttanut Tadžikistanin neuvostotasavallalle korvaukseksi Qairoqqumin tekojärven alle jääneistä viljelysmaista.

Piiriin kuuluvat Būstonin, Obšoronin ja Suğdijonin taajamat sekä neljä maalaiskuntaa: Masttšoh, Navbahor, Obburdon ja Paldorak. Kyliä on yhteensä 33. Kaupunkiväestön osuus on virallisesti 14 prosenttia. Suurimmat asutuskeskukset ovat Obburdonin (lähes 45&nbsp;000 asukasta), Paldorakin ja Masttšohin kylät. Asukkaista 88 prosenttia on tadžikkeja ja 11 prosenttia uzbekkeja.

Būstonin kautta kulkee maakunnan pääkaupungista Xudžandista Uzbekistaniin johtava maantie. Matkaa Xudžandiin on 59 kilometriä.

Seudun pääelinkeino on maatalous, joka on erikoistunut puuvillan, viljan, vihannesten, melonien, hedelmien ja viinirypäleiden viljelyyn sekä karjanhoitoon. Teollisuutta edustaa lähinnä puuvillan jalostus. Huomattava osa työvoimasta on ulkomailla siirtotyöläisinä.

## Lähteet
Saab Rb 08

**Saab Rb 08** oli ruotsalaisen Saabin valmistama kylmän sodan aikainen laivasto-ohjus, joka on tarkoitettu aluksi pinta-aluksista, kuten hävittäjäaluksista ammuttavaksi. Myöhemmin tuliasemien käyttö oli mahdollista rannikkoalueiden torjunnassa. Ohjus käytti esimerkiksi Fouga Magister-konetyypistä tunnettua, Turbomeca Marbore-suihkumoottoria. Ohjus oli tulosta yhteistyöstä ranskalaisen Nord Aviation -yhtymän kanssa. Rb 08:n omamassa on 900 kg.

Saab Rb 08:n kehittely osui 1960-luvun alkuun ja sen keskivaiheille. Kehitystyö alkoi vuonna 1962. Ohjus oli 70 km kantomatkaltaan ja 900 km/h enimmäisnopeudeltaan. Ohjuksen räjähdepanos oli 250 kg fragmentoituva HE-panos, ja ohjautus tapahtui radio-ohjauksen ja aktiivisen tutkahakeutumisen (ARH) yhdistelmällä. Halland-luokan alukset ottivat ohjuksen käyttöön vuonna 1966. Rannikko-ohjus otettiin käyttöön vuonna 1968. Asetta on verrattu venäläiseen P-15 Termit-tyypin ohjukseen. Ohjustyypin tuotanto päättyi vuonna 1970. Tämä ohjustyyppi oli käytössä vuoteen 1995. Sen korvasi RBS-15.

## Lähteet
*https://weaponsystems.net/system/1212-Rb%2008
*https://www.secretprojects.co.uk/threads/rb-08-anti-ship-missile.32328/
*https://aeroseum.se/en/exhibitions-objects/robot-08-the-road-to-the-swedish-navys-first-anti-ship-missile/
*https://web.archive.org/web/20100814170842/http://www.robotmuseum.se/Mappar/Robothistorik/ARM_rb_08.htm (arkistoitu)

### Viitteet
William Burges

**William Burges** (2. joulukuuta 1827 Lontoo – 20. huhtikuuta 1881 Lontoo) oli englantilainen arkkitehti, joka vaikutti uusgotiikassa. Hänen töihinsä lukeutuu muun muassa Pyhän Fin Barren katedraali Irlannissa.

## Lähteet

## Aiheesta muualla
Remissio

**Remissio** eli **elpymisvaihe** tai **toipumisvaihe** tarkoittaa lääketieteessä sairauden oireiden väliaikaista tai pysyvää häviämistä. Varhainen remissioon pääseminen ennustaa usein parempaa mahdollisuutta saavuttaa pysyvä oireettomuus, ja esimerkiksi nivelreuman hoidossa pysyvää remissiota ja työkyvyn säilymistä tavoitellaan varhaisella remissiolla.

Remissio ei aina tarkoita, että sairaus olisi kokonaan parantunut, vaikka oireet olisivatkin poissa ja lääkityksestä olisi voitu luopua. Remission vastakohtaa eli sairauden pahenemista kutsutaan relapsiksi.

## Lähteet
Sarah McBride

**Sarah Elizabeth McBride** (s. 9. elokuuta 1990) on yhdysvaltalainen aktivisti ja demokraattipuolueen poliitikko, joka on edustanut Delawaren osavaltiota Yhdysvaltain edustajainhuoneessa vuodesta 2025. McBride on ensimmäinen avoimesti transsukupuolinen jäsen Yhdysvaltain kongressissa.

## Tausta ja yksityiselämä
McBride syntyi Wilmingtonissa Delawaressa 9. elokuuta 1990. Hänen isänsä on asianajaja, ja äitinsä opinto-ohjaaja. McBride valmistui Cab Callowaysta vuonna 2009 ja opiskeli sitten American Universityssä, jossa hän suoritti kandidaatin tutkinnon vuonna 2013. Opiskeluaikoinaan McBride valittiin myös oppilaskunnan puheenjohtajaksi, ja tuona aikana hän myös kertoi julkisesti olevansa transsukupuolinen. McBride on työskennellyt Center for American Progress -nimisessä järjestössä. Lisäksi hän toimi Human Rights Campaignin kansallisena lehdistösihteerinä vuosina 2016–2021.

McBride meni naimisiin vuonna 2014 HLBT-aktivisti Andrew Crayn kanssa. Neljä päivää häiden jälkeen Cray kuoli suusyöpään. Uskonnoliselta vakaumukseltaan McBride on presbyteeri.

## Poliittinen ura
Vuonna 2016 McBridesta tuli ensimmäinen transhenkilö joka piti puheenvuoron yhdysvaltalaisen suuren puolueen puoluekokouksessa. Heinäkuussa 2019 McBride ilmoitti, että aikoo asettua ehdolle Delawaren osavaltion senaatin vaaleissa. Tullessaan valituksi senaattiin marraskuussa 2020 hänestä tuli Yhdysvaltain historian ensimmäinen transsukupuolinen osavaltion senaatissa toimiva edustaja.

McBride valittiin edustajainhuoneeseen vuoden 2024 vaaleissa. Hänen vastaehdokkaansa oli republikaanien John Whalen, jonka McBride voitti saatuaan 57,9 % äänistä.

Edustajainhuoneessa McBride on kohdannut toistuvasti ongelmia sukupuoli-identiteettinsä takia. Republikaanien Nancy Mace pani alulle aloitteen, jolla kiellettiin transsukupuolisia käyttämästä naisten vessoja Yhdysvaltain kongressitalossa. Macen mukaan hän teki aloitteen nimenomaan siksi, että McBride tuli valituksi. McBriden republikaanikolleegat ovat myös useaan otteeseen puhutelleen häntä miehenä (Mr. McBride) vastoin hänen sukupuoli-identiteettiään.

### Poliittisia kantoja
McBride kritisoi kovasanaisesti Donald Trumpin toisen kauden ensimmäisenä päivänä allekirjoittamaa määräystä, jonka mukaan liittovaltion hallinto tunnustaa vain kaksi sukupuolta.

Vuonna 2011 antamassaan haastattelussa McBride sanoi Jack Markellin olevan hänen esikuvansa.

## Lähteet
Joseph Van Ingelgem

**Joseph ”Jos” Van Ingelgem** (23. tammikuuta 1912 Jette – 29. toukokuuta 1989) oli belgialainen jalkapalloilija, pelipaikaltaan puolustaja. Van Ingelgem voitti kahdesti Belgian pääsarjamestaruuden RWD Molenbeekin joukkueessa. Hän liittyi joulukuussa 1932 Belgian A-maajoukkueeseen ja pelasi joukkueessa yhteensä 11 ottelua. Hän kuului joukkueen kokoonpanoon MM-kilpailuihin 1934 mutta ei pelannut otteluakaan.

## Lähteet
Seth Moulton

**Seth Moulton** (s. 24. lokakuuta 1978 Salem, Massachusetts) on yhdysvaltalainen demokraattisen puolueen poliitikko.

Moulton sai luonnontieteiden kandidaatin arvon Harvardin yliopistosta vuonna 2001. Hän valmistui Master of Business Administration - ja Master of Public Policy -oppiarvoilla Harvardin yliopistosta vuonna 2011. Moulton palveli Yhdysvaltain merijalkaväessä vuosina 2002–2008. Hän osallistui neljään otteeseen Irakin sotaan, mutta on sittemmin kritisoinut sotaa ja epäonnistumisia Irakin jälleenrakennuksessa sekä veteraaneista huolehtimisessa. Moulton valittiin ensimmäisen kerran Yhdysvaltain edustajainhuoneen jäseneksi Massachusettsista vuoden 2014 välivaaleissa. Hän oli Yhdysvaltain vuoden 2020 presidentinvaaleissa demokraattien esivaaliehdokkaana, mutta keskeytti kampanjan.

Moulton on kritisoinut transsukupuolisten osallistumista kilpaurheiluun naisten sarjoissa. Näkemys kohtasi aluksi voimakasta vastustusta, mutta myöhemmin myös monet muut demokraatit yhtyivät mielipiteeseen. Donald Trumpin ja J. D. Vancen riideltyä Volodymyr Zelenskyin kanssa suorassa lähetyksessä vuonna 2025 Moulton piti Trumpia ja Vancea Vladimir Putinia hyödyttävinä pelkureina.

Moulton on kärsinyt Irakin sotaan liittyvästä posttraumaattisesta stressistä.

## Lähteet
RCP-skenaariot

**RCP-skenaariot** (*Representative Concentration Pathway*) ovat ilmastonmuutosskenaarioita, joilla ennustetaan tulevia kasvihuonekaasupitoisuuksia. Nämä skenaariot kuvaavat tulevia kasvihuonekaasupitoisuuksia (ei päästöjä), ja hallitustenvälinen ilmastonmuutospaneeli IPCC on hyväksynyt ne. Mallit kuvaavat erilaisia ilmastonmuutosskenaarioita, joita kaikkia pidettiin mahdollisina tulevina vuosina syntyvien kasvihuonekaasupäästöjen määrän mukaan.  RCP:t (alun perin RCP2.6, RCP4.5, RCP6 ja RCP8.5) on merkitty säteilypakotearvojen odotettujen muutosten mukaan vuodesta 1750 vuoteen 2100 (2,6, 4,5, 6 ja 8,5&nbsp;W/m2). Näitä neljää skenaariota alettiin käyttää ilmastomallinnukseen ja -tutkimukseen IPCC:n viidennessä arviointiraportissa (AR5) vuonna 2014. Korkeammat arvot tarkoittavat suurempia kasvihuonekaasupäästöjä ja siten korkeampia maapallon pintalämpötiloja ja ilmastonmuutoksen selvempiä vaikutuksia. Alhaisemmat RCP-arvot ovat toisaalta toivottavampia ihmisille, mutta niiden saavuttaminen edellyttää tiukempia ilmastonmuutoksen hillitsemistoimia. Nykyisillä toimilla maailma on RCP 3.4 päästöpolulla joka tarkoittaa maapallon keskilämpötilan nuosua 2-2,4 Celsiusasteella. Hiilineutraalisuuslupaukset rajoittaisivat toteutuessaan lämpötilan nuosun 1.7 asteeseen, mikä vastaa RCP 2.6 skenaariota. 
 

## Lähteet
Via triumphalis (Colosseum)

**Via triumphalis** oli antiikin aikainen katu Rooman kaupungissa Italiassa. Se kulki Palatium- ja Caelius-kukkuloiden välissä Colosseumilta Septizoniumille. Kadun nimitys on nykyaikainen, eikä kadun nimeä tunneta antiikin lähteistä. Pohjoispäässään Via triumphalis kulki Konstantinuksen riemukaaren läpi. Septizoniumin kohdalla sijaitsi Via triumphaliksen ja Via Appian risteys.

Tätä Via triumphalista ei tule sekoittaa toiseen, tunnetumpaan Via triumphalikseen, joka sijaitsi Vaticanus agerissa.

## Lähteet
Via triumphalis (Vaticanus)

**Via triumphalis** oli antiikin aikainen katu Rooman kaupungissa Italiassa. Se kulki Tiberin länsipuolella Vaticanus agerin alueella. Katu sai alkunsa Pons Neronianuksen pohjoispäästä ja suuntautui siitä luoteeseen kulkien nykyisen Prati di Castellon läpi. Se nousi nykyisen Monte Marion etelärinteille ja liittyi lopulta Via Clodiaan nykyisessä La Giustinianassa seitsemän roomalaisen mailin päässä Roomasta.

Via triumphaliksen nimen alkuperää ei tunneta. Tien ylläpito oli samojen *[[curatores]]*-virkamiesten vastuulla kuin Via Aurelia. Samat virkamiehet vastasivat myös Via Corneliasta, jonka on joskus tulkittu erkaantuneen Via triumphaliksesta, mutta joka on tulkittu myös Via triumphaliksen alkuosaksi tai Via Aurelian osaksi.

Kadusta on saanut nimensä keisariaikainen niin kutsuttu Via triumphaliksen nekropolis. Se sijaitsee nykyisellä Via del Pellegrinolla Vatikaanivaltion koilliskulmassa, ja löytyi pysäköintilaitoksen rakentamisen yhteydessä.

Vaticanus agerin Via triumphalista ei tule sekoittaa toiseen Via triumphalikseksi kutsuttuun katuun Palatiumin ja Caeliuksen välissä.

## Lähteet

## Aiheesta muualla
Via triumphalis

**Via triumphalis** voi viitata seuraaviin katuihin antiikin Rooman kaupungissa:

* Via triumphalis, katu Vaticanus agerissa
* Via triumphalis, katu Palatiumin ja Caeliuksen välissä